Korppisydämen kosto

*» Koston aika on viimein koittanut. Klaanien on aika kokea se, minkä aiheuttivat minulle. «*

<tabber>Hahmot=

### Myrskyklaani

#### **Parantaja**

Murattisydän - kilpikonnakuvioinen naaras, jolla on keltaiset silmät
#### **Soturit**

Värevesi - harmaaraidallinen kolli
Keltakukka - vaalean kellanpunainen naaras; **Savutassun** mestari
Leijonaturkki - iso tummanpunainen kolli, jolla on raidallinen häntä ja jalat
Käpysulka - tummanharmaa kolli, jolla on vihreät silmät
Mäntysydän - hyvin tummanpunainen kolli; **Hämytassun** mestari
Lumiraita - valkoinen naaras, jolla on haaleat raidat
#### **Oppilaat**

Savutassu - vaaleanharmaa raidallinen naaras
Hämytassu - musta kollli
#### **Klaaninvanhimmat**

Siiliturkki - harmaa kolli, jolla on piikikäs turkki
Nokkoslehti - mustavalkoinen naaras
### Varjoklaani

#### **Päällikkö**

Ruostetähti - iso kellanpunainen kolli, jolla on revityt korvat
#### **Varapäällikkö**

Mäyräkarva - mustavalkoinen kolli, jolla on vihreät silmät
#### **Parantaja**

Risavarjo - tummanruskea raidallinen kolli; **Sysitassun** mestari
#### **Soturit**

Nokipilvi - hyvin tummanharmaa kolli, jolla on pitkä turkki
Hopeasade - erittäin vaaleanharmaa naaras, jolla on siniset silmät; **Kastetassun** mestari
Pähkinänenä - valkoinen naaras, jolla on ruskea kuono; **Kauratassun** mestari
Vatukkaviiksi - ruskea raidallinen kolli
Sinivarjo - siniharmaa kolli, jolla on siniset silmät
Huurresydän - pieni puhtaanvalkoinen kolli
#### **Oppilaat**

Sysitassu - musta naaras
Kauratassu - vaaleanruskea naaras
Kastetassu - pieni vaaleanharmaa kolli
#### **Klaaninvanhimmat**

Sammakkokoipi - mustavalkoinen kolli, jolla on töpöhäntä
Unikkonenä - kilpikonnakuvioinen naaras
### Tuuliklaani

#### **Päällikkö**

Kaarnatähti - hyvin tummanruskea raidallinen kolli, jolla on meripihkanväriset silmät
#### **Varapäällikkö**

Valkosulka - valkoinen naaras, jolla on keltaiset silmät
#### **Parantaja**

Hunajamarja -vaalean kellanpunainen naaras
#### **Soturit**

Kimalaiskarva - mustavalkoinen raidallinen kolli; **Hallatassun** mestari
Ruskokäpälä - vaaleanruskea kolli, jolla on tummat jalat
Lukkimieli - mustavalkoinen kolli
Pihlajapilvi - kellanpunainen raidallinen naaras
Lumihäntä - harmaa naaras, jolla on raidallinen valkoinen häntä; **Nopsatassun** mestari
Kirjoviiksi - kilpikonnakuvioinen naaras
#### **Oppilaat**

Hallatassu - vaaleanharmaa naaras
Nopsatassu - ruskea naaras
#### **Kuningatar**

Kirkasaamu - tumman kilpikonnakuvioinen naaras
### Jokiklaani

#### **Päällikkö**

Vaahteratähti - ruskea raidallinen naaras
#### **Soturit**

Juovakarva - harmaa raidallinen kolli; **Punatassun** mestari
Mutanenä - ruskea kolli
Saarnivarjo - vaaleanruskea raidallinen naaras; **Hiiritassun** mestari
Utukarva - siniharmaa naaras, jolla on paksu karva
Kivivirta - harmaa kolli
Leppäruska - tummanruskea kolli, jolla on keltaiset silmät
#### **Oppilaat**

Punatassu - liekinvärinen naaras, jolla on vihreät silmät
Hiiritassu - valkoharmaa kolli
#### **Klaaninvanhimmat**

Laikkuhäntä - mustavalkoinen kolli
Villiviiksi - valkoinen naaras, jolla on sojottavat viikset
### Klaanien ulkopuolisia kissoja

Korppisydän - savunharmaa raidallinen kolli, jolla on jäänsiniset silmät; entinen myrskyklaanilainen
Viima - tummanharmaa kolli; kulkukissa
Kynnet välähtivät kuun valossa. Kuului kissan rääkäisy. Kaksi kissaa taistelivat elämästä ja kuolemasta.
"Korppisydän, älä tee tätä!" maassa makaava kissa huudahti. Päällä oleva harmaa kolli sähähti ja puristi tassujaan tiukemmin toisen kissan kurkulle. "Olen saanut tarpeeksi teistä ja soturilaista", hän sähisi. "Tapan teistä jokaikisen ja aloitan sinusta, Setripilvi." Ennen kuin Korppisydän ehti antaa kuolettavaa iskua, Setripilvi ponkaisi ylös ja lennätti Korppisydämen päältään. Korppisydän nousi pystyyn ja käänsi jäätävän katseensa klaanitoveriin.
"Tiedän että surmasitte Jäälaulun", hän sähisi ja koukisteli kynsiään. Kun Setripilvi näytti yllättyneeltä, Korppisydän jatkoi. "Ette halunneet että minun kaltaiseni kissa saisi kumppanin joten murhasitte hänet!"
Vastausta odottamatta Korppisydän säntäsi jälleen Setripilven kimppuun ja takoi häntä kynsillään. "Emme... me... tappaneet... Jäälaulua..." Setripilvi sai sanotuksi, mutta juuri silloin Korppisydämen kynnet viilsivät hänen kurkkuaan. Setripilvi korahti ja jäi sitten makaamaan maahan liikkumatta. Korppisydän seisoi klaanitoverinsa ruumiin vieressä ja katsoi sitä tyytyväisenä. Sitten hän nosti katseensa Hopeahäntään. "Kostan kuolemasi, Jäälaulu", hän sanoi ja ummisti silmänsä. "Kostan heille kaikille." Sitten hän lähti kohti leiriä kuin mitään ei olisi tapahtunut.

"Setripilvi on kuollut!" kuului kauhistunut huuto. Korppisydän kompi ylös pesästään ja kurkisti sotureiden pesästä aukiolle. Setripilvi makasi keskellä aukiota joukko klaanitovereita ympärillään. Savutähti raivasi tietään kauhistuneiden kissojen läpi ja pysähtyi varapäällikkönsä vierelle.
"Voi Setripilvi", hän kuiskasi ja painoi päänsä kollin kylmään ruumiiseen. Murattisydän kipitti aukiolle ja pysähtyi Savutähden viereen. Yhtäkkiä hän jähmettyi ja nuuhkaisi Setripilven käpälää. Sitten hän veti sieltä savunharmaan karvatupon. Savutähti hätkähti ja nuuhkaisi karvatuppoa. Sitten hän siristi silmiään ja hyppäsi Sammalkivelle.
"Saapukoon jokainen oman riistansa metsästämään kykenevä Sammalkivelle klaanikokoukseen!" hän ulvaisi kuuluvalla äänellä. Korppisydän tassutti paikalle rauhallisesti ja istahti kauemmas muista. "Varapäällikköni Setripilvi on kuollut", hän ilmoitti. Klaanin läpi kuului kohahdus. "Minun on aika ilmoittaa Myrskyklaanin uusi varapäällikkö", Savutähti sanoi ja katsoi kissoja. "Myrskyklaanin kissat. Kuulkaa minua, kun nimitän uuden varapäällikön. Lausun nämä sanat Tähtiklaanin edessä, jotta esi-isämme voivat kuulla ja hyväksyä valintani. Uusi varapäällikkö on Saniaisturkki", hän ilmoitti ja käänsi katseensa juuri valittuun kolliin, joka vaikutti yllättyneeltä.
"Sitten toiseen asiaan", Savutähden ääni muuttui kylmäksi. "Korppisydän, astu eteen", päällikkö käski. Korppisydämen häntä heilahteli kun hän tassutti yllättyneiden kissojen läpi. Korppisydän tiesi hyvin, mitä asia koski mutta hän oli rauhallinen. "Miksi sinä tapoit Setripilven?" päällikön kysymys oli tiukka. Klaanitoverit supattivat keskenään, mutta Korppisydän katsoi päällikköä tyynesti. "Koska hän murhasi Jäälaulun", kolli ilmoitti selkeällä äänellä. Kissat hänen ympärillään puhkesivat mau'untaan.
"Kaikkihan sen tietävät, että Jäälaulun kuolema oli onnettomuus", Lumiraita huomautti. Korppisydän kiepahti ympäri karvat pystyssä ja tuijotti soturia. "Ei, *te* tapoitte hänet", hän sihisi. "Ette halunneet että hänestä tulisi minun kumppanini."
Savutähti hyppäsi alas Sammalkiveltä ja tassutti soturin luokse. "Sinun on aika lähteä Myrskyklaanista", hän sanoi. "Et selvästikään noudata soturilakia ja sellaisille ei klaanissa ole paikkaa." Muut kissat maukuivat tukeaan ja Korppisydän kääntyi päällikön puoleen. "Ilomielin", hän sähisi. "En haluaisikaan elää murhaajien kanssa." Hän kiepahti ympäri ja marssi kohti piikkihernetunnelia. Ennen tunnelia hän kuitenkin kääntyi ja katsoi entisiä klaanitovereitaan.
"Tulee aika jolloin *te kaikki* saatte vastata teostanne", hän sanoi ja katosi sitten piikkihernetunneliin. Hän oli nyt kulkukissa, hylkiö. *Mikä sen parempaa*. Nyt hän voisi suunnitella kostoaan rauhassa. Häntä pystyssä Korppisydän jätti synnyinklaaninsa Myrskyklaanin.